Ol asylum seekers antap long Manus Island i laikim wanpela bekim ikam long Australian Federal Government long wanpela lets bilong ol i gat ol wari long sidaun bilong ol.
Insait long dispela oli tok hat na das i wok long givim heve igo long ol dispela long detensan kemp na wanpela meri i gat sot win i bin haf dai tupela taim.
Ian Rintoul bilong Refugees Action Coalition i tok ol ibin putim dispela leta igo raun long kem namel long ol asylum seekers long sainim.
Wanpela bikpela samting insait long en, long hamas taim ol bai stap antap long Manus Island. Oli laikim ansa tu long wanem taim ol bai stap long prosesim ol.
Dispela leta tu i gat ol narapela askim olsem long nogat air conditioners, fan, na hat iwok long mekim ol pikinini kisim nogut..
Ol asylum seekers i mekim strongpela askim long wanpela bekim ikam long Depatment bilong Imigresan long pinis bilong wok tude, Friday.
Mr Rintoul i tok sapos ino gat bekim bilong dispela leta, em bai gat wanpela bikpela protest.
Em i tok, ibin gat hunger strikes antap long Manus Island.
I luk olsem oli no soim laik long statim hunger strike bilong planti pipal, tasol i lukim sapos demoktretik protest i wanpela wei bilong kisim gavman ofisal harim toktok bilong ol.
Faifpela long ol asylum seekers ibin stap insait long wanpela pait long Christmas Eve long inernet room bilong ditensan senta.
Alexe Pagliaro bilong Amnesty International refugee campaiger i tok, em i klia olsem ol heve na kros bilong ol i wok long igo bikpela.
Amnesty i tok em i houp long salim wanpela tim igo long Manus Island long mun February long luksve long kain sidaun bilong ol asylum seekers.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn